Държавен вестник, бр. 13, 2012 г., стр. 17

БРОЙ  13	
Д Ъ Р Ж А В Е Н  В Е С Т Н И К 	
СТР.  17  
Член 10
Консултации в трансграничен контекст
1. Ако държавата на произход смята, че 
при прилагането на плана или програмата е 
вероятно да има значително трансгранично 
въздействие върху околната среда, включително 
здравно въздействие, или ако държавата, която 
има вероятност да бъде засегната в значителна 
степен, поиска това, държавата на произход 
уведомява засегнатата държава колкото е въз-
можно по-рано преди одобряването на плана 
или програмата.
2. Това уведомление съдържа, inter alia:
(а) проекта на плана или програмата и 
доклада за екологична оценка, включително 
информация за възможните трансгранични 
въздействия върху околната среда, включително 
здравни въздействия; и
(б) информация относно процедурата по 
вземане на решение, включително указание 
за разумния времеви график за представяне 
на коментари.
3. Засегнатата държава в срока, указан в 
уведомлението, посочва на държавата на про-
изход дали желае да участва в консултациите 
преди одобряването на плана или програмата и 
ако посочи това, засегнатата държава участва в 
консултации относно вероятното трансгранично 
въздействие върху околната среда, включително 
здравно въздействие, от изпълнението на пла-
на или програмата и мерките, предвидени за 
предотвратяване, намаляване или отстраняване 
на неблагоприятните въздействия.
4. Ако се извършат подобни консултации, 
засегнатите държави постигат споразумение 
по процедурите за осигуряване информирането 
на заинтересованата общественост и органите 
по член 9, алинея 1 в засегнатата държава и 
възможността да представят в разумен срок 
тяхното мнение по проекта за плана или про-
грамата и по доклада за екологична оценка.
Член 11
Решение
Всяка страна осигурява при приемането на 
план или програма да се вземат предвид:
(а) заключенията на доклада за екологична 
оценка; 
(б) мерките за предотвратяване, намаля-
ване или смекчаване на неблагоприятните 
последствия, посочени в доклада за екологична 
оценка; и
(в) коментарите, получени в съответствие 
с членове 8 до 10.
2. Всяка страна осигурява информирането на 
обществеността, на органите по член 9, алинея 
1 и на страните, консултирани в съответствие 
с член 10, възможност за достъп до плана 
или програмата, когато те се одобрят, заедно 
с изложение, обобщаващо как са били взети 
предвид коментарите, получени в съответствие 
с членове 8 до 10, и причините за приемане-
то им в светлината на разгледаните разумни 
алтернативи.
Член 12
Мониторинг
1. Всяка страна провежда мониторинг на 
значителните въздействия върху околната 
среда, включително здравни въздействия, от 
прилагането на планове или програми, приети 
съгласно член 11, с оглед, inter аlia, да определи 
на ранен етап непредвидените неблагоприятни 
въздействия и да бъде в състояние да пред-
приеме подходящи възстановителни действия.
2. Резултатите от извършвания мониторинг 
се предоставят в съответствие с националното 
законодателство на органите, упоменати в член 
9, алинея 1, и на обществеността.
Член 13
Политики и законодателство
1. Всяка страна полага усилия да осигури 
вземането предвид и интегрирането в подхо-
дяща степен на аспектите на околната среда, 
включително здравни аспекти, в подготовка-
та на нейните предложения за политики и 
законодателство, които е вероятно да имат 
значително въздействие върху околната среда, 
включително здравето.
2. При прилагането на алинея 1 всяка страна 
отчита подходящите принципи и елементи от 
този протокол.
3. Всяка страна определя, ако е подходящо, 
практическите мерки за отчитане и интегриране 
на аспектите на околната среда, включително 
здравни аспекти, в съответствие с алинея 1, взе-
майки предвид необходимостта от прозрачност 
при процеса на вземане на решения.
4. Всяка страна докладва до срещата на 
страните по конвенцията, изпълняваща ролята 
на среща на страните по този протокол, по 
това как прилага този член.
Член 14
Среща на страните по конвенцията, изпълнява-
ща ролята на Среща на страните по протокола
1. Срещата на страните по конвенцията 
изпълнява ролята на Среща на страните по 
този протокол. Първата среща на страните по 
конвенцията, изпълняваща ролята на Среща 
на страните по този протокол, се провежда не 
по-късно от една година от датата на влизане 
в сила на този протокол и заедно със Среща 
на страните по конвенцията, ако срещата на 
последните е запланувана за този период. Пос-
ледващи срещи на страните по конвенцията, 
изпълняващи ролята на Среща на страните по 
този протокол, се провеждат заедно със срещи-
те на страните по конвенцията, освен ако не 
е решено друго от Срещата на страните по 
конвенцията, изпълняваща ролята на Среща 
на страните по този протокол.